Hvaðan er það komið að kalla stelpur ' fröken fix' ? Lýsingarorðið fix ‘ fimur , laginn ’ er tökuorð úr dönsku fiks ‘ duglegur , flinkur , fljótur ’ og þekkist í þessari merkingu frá því á 18. öld . Um miðja síðustu öld og lengur var gjarnan talað um að flík , til dæmis kjóll eða blússa , væri fix og að einhver , langoftast kona væri fix eða fix í sér : ,, Hún er alltaf svo fix , hún Sigga ” eða ,, Hún getur saumað hvað sem er , hún er svo fix í sér hún Magga . ” Einnig var algengt að nota sambandið ,, fröken fix ” , við ungar stelpur í hressilegum tón , til dæmis : ,, Hvað segirðu títt , fröken fix ” , eða eitthvað í þá veru . Það heyrist sjaldan nú orðið , en er þó enn vel þekkt hjá miðaldra fólki og eldra . Ávarpið fröken var einnig mjög algengt til dæmis þegar ná þurfti sambandi við þjónustustúlku á matsölustað eða kaffihúsi , en einnig þegar eldra fólk talaði í vinsamlegum tón við ungar stelpur : ,, Hvað segir frökenin nú ? " eða ,, Jæja , fröken , eigum við ekki að taka einn ólsen , ólsen ? ” Ekki hefur verið unnt að rekja tildrög þess að sambandið fröken fix fór á flot og ekki hefur fundist samsvörun í dönskum orðabókum . Sumir bæta við ,, … og madama strix ” ef um tvær stelpur er að ræða : ,, Þarna koma fröken fix og maddama strix . ” Þótt striks í dönsku merki ‘ stífur ’ var þetta ekki sagt í neikvæðri merkingu heldur var strix fremur notað sem rímorð við fix . Húsmóðirin situr á stól og les Sjálfstætt fólk á meðan fröken Fix sér um þvottinn . Orðið fröken er tökuorð úr dönsku og merkir ' ógift stúlka , ógift kona , ungfrú' eða sama og enski titillinn ' Miss' , franska orðið ' mademoiselle ' og þýska ' Fräulein' . Fröken var löngum skammstafað ' Frk. ' , til dæmis þegar skrifað var utan á bréf ( ' Frk. Jóna Jónsdóttir' ) , en einnig var þá notað ' ungfrú' . Höfundi pistilsins barst nýlega kærkomin ábending . Þegar betur var að gáð má sjá á timarit.is að frá 1935 var farið að auglýsa þvottaefnið Fix . Það mun hafa verið innlend framleiðsla og varð fljótt afar vinsælt . Í sumum auglýsinganna er teikning af glaðlegri ,, fröken “ sem þvær þvottinn glöð á svip . Sérlega skemmtileg er auglýsing í Speglinum , 11. árg. 1936 . Húsmóðirin situr á stól og les Sjálfstætt fólk á meðan fröken Fix sér um þvottinn . Þvottaefnið var til sölu að minnsta kosti fram á sjötta áratug síðustu aldar . Líklegt er að ávarpið til ungra stúlkna sé komið frá glaðlegu þvottastúlkunni . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .